## PRESSEMEDDELELSE

**VoltAir, Berlin: Vægtløse rum til nye arbejdsvisioner**

**BGT Bischoff Glastechnik leverer komplekst glas til structural glazing-facade**

***Bretten, januar 2024.*** *I Voltairestrasse, som har lagt navn til bygningen, ikke langt fra Alexanderplatz, udviklede det velrenommerede arkitektfirma J.Mayer.H en fremtidsorienteret erhvervsejendom.**Det centrale element i layoutet er den udtryksfulde glasfacade, som med en både fremskudt og tilbagetrukket struktur understreger den behændige udnyttelse af interiøret. Den knap 30.000 kvadratmeter store bygning er udstyret med hypermoderne teknologi og planlagt efter bæredygtige principper, hvilket har indbragt den en LEED Gold-certificering. BGT Bischoff Glastechnik leverede omfattende termo- og sikkerhedsglaselementer, der ydede et væsentligt bidrag til ejendommens egenskaber med hensyn til energieffektivitet. Takket være en kompleks limningsmetode blev glaselementerne til en næsten sømløs komponent i bygningens klimaskærm.*

Med en førsteklasses beliggenhed i Berlin blev der opført en ejendom som et selvbevidst og fleksibelt svar på de nye krav til kontorarbejde: VoltAir. På et grundareal på knap 6.500 kvadratmeter opstod en række multifunktionelle kontor- og terrassearealer af høj kvalitet, som udmærker sig ved vertikale udnyttelsesmuligheder, kommunikative rumløsninger og arkitektonisk behændighed. Underetagen er helliget gastronomien, som åbner VoltAir indbydende op mod gaden og den grønne gårdhave og forbinder den med det pulserende bymiljø. Det er det internationalt prisvindende arkitektfirma J.Mayer.H, der står for det innovative layout.

**Med sans for fleksibilitet, vidde og detaljer**

Et fremtrædende element i bygningens fremtoning er den uregelmæssigt fremhævede etageforskydning, der vandret udlagt løber gennem bygningen som en spændingsrevne. I niveau med bybaneviadukten afspejler den omgivelsernes energi og reflekterer den katalytiske kraft ved erhvervskomplekset New Work. Dette aspekt understreges også af den centrale designidé i det kubistisk inspirerede layout: den fremskudte og tilbagetrukkede glasfacade. Det giver mulighed for et kig ind i bygningen, som imponerer med sine bevægelige rumlige koncepter. Indlejret i hinanden udforsker en fusion af mindre og større arbejdsklynger med store vinduesflader rumligheder, der er i indbyrdes kontakt med til hinanden, og hvor der er fokus på fleksibel anvendelse. Mødearealer på alle etager stimulerer til community building og networking i VoltAir.

**Komplekse glasløsninger med limet glaskonstruktion**

VoltAirs klimaskal, implementeret som en slags hud nummer to til facaden, imponerer både æstetisk og funktionelt. Formgivningsmæssigt iøjnefaldende er frem for alt de fremstående glasbokse med deres homogene, næsten svævende fremtoning. Denne optiske effekt er opnået ved hjælp af de op til 2,7 x 5,1 meter store, limede baffelplader, der fremstår med næsten usynlige fuger og uden forstyrrende nødbeslag. På grund af rudernes størrelse afviger limningen fra den tekniske godkendelse for limede glaskonstruktioner og er unik for hele Tyskland. Klassificeringen af dette "Structural Sealant Glazing System" blev baseret på forsøg med tilhørende FE-modellering samt implementering af hele testprocessen i overensstemmelse med reglerne i ETAG 002-1.

De termoglasenheder, der blev brugt til den første, indvendige facade, tilbyder en effektiv termisk isolering i både den kolde og varme årstid. Størstedelen af glassene var forsynet med den højtydende belægning SILVERSTAR COMBI SELEKT 74/42 T. Den forhindrer en for voldsom opvarmning af interiøret og sikrer – takket være en selektivitetsværdi på op til 1,8 – en meget høj lystransmission. Af andre tekniske højdepunkter ved glasfacaden kan nævnes høje støjisoleringsværdier, som er særligt imponerende i betragtning af det hektiske nabolag. Den resulterende glasfacade opfylder ikke kun de højeste tekniske standarder for kontorarealer, den imponerer også med sin vægtløse karakter og tidløse æstetik, som understreger VoltAirs rumlige lethed.

**Byggepladstavle**:

Projekt: VoltAir Berlin

Placering: Berlin, Tyskland

Færdiggørelse: 2022

Bygherre: Volt Berlin GmbH & Co. KG repræsenteret af ABG Development GmbH

Arkitekter: J.MAYER.H GmbH

|  |
| --- |
|  |

Facadeplanlægning: Knippers Helbig

Produkter: Lamineret sikkerhedsgla BI-Combiset Color

Isolerende glas BI-Therm

SILVERSTAR COMBI SELEKT 74/42

**Illustrationer:**

****

VoltAir tilfører arkitektonisk liv til nabolaget med en tidssvarende og teknisk avanceret klimaskal.

Foto: Stirling Elmendorf Photography

**** 

Den fremskudte og tilbagetrukkede facade skaber et imponerende bygningsrelief.

Foto: Stirling Elmendorf Photography

Den kubiske opsplitning er en indikation på den smidige anvendelse af VoltAirs interiør.

Foto: Stirling Elmendorf Photography



Gammelt og nyt mødes i VoltAir på en æstetisk måde.

Foto: Stirling Elmendorf Photography

**Yderligere informationer:**

BGT Bischoff Glastechnik GmbH

Alexanderstraße 2 | 75015 Bretten, Tyskland

[info@bgt.glass](mailto:info@bgt.glass)

**Besvarelse af spørgsmål fra pressen:**

Angie Volk | Matthias Mai

mai public relations GmbH

Leuschnerdamm 13 | 10999 Berlin, Tyskland

Tlf. +49 (0)30 66 40 40 563

[bgt@maipr.com](mailto:bgt@maipr.com)